
"A megváltásba vetett hit" - Lesznai Anna szerelemfilozófiája

A dolgozatban Lesznai Anna szerelemfilozófiáját feltáró és elemző kutatás eredményei kerülnek bemutatásra. A munka célja az írónő eszmerendszerének pontos, részletes rekonstruálása Lesznai kéziratos naplóbejegyzései és egyéb írásai nyomán, illetve fontosságának bizonyítása az írónő életművének szempontjából. A dolgozat kitér a Vasárnap Társaság, főként Balázs Béla és Lukács György Lesznaira tett hatására, és feltárja a század eleji metafizikai világkép szerepét az írónő gondolkodásában és alkotásaiban. Végül, az így feltérképezett filozófia meseelemzésben játszott kiemelkedően fontos funkciója nyer bizonyítást Lesznai meséi és mesevázlatai analízise során.



